open-index/open-wikipedia-markdown huggingface dataset:
Anker Jørgensenin IV hallitus

**Anker Jørgensenin IV hallitus** oli Tanskan hallitus 26.10.1979–30.12.1981. Se koostui pelkästään Sosiaalidemokraattisesta puolueesta.
## Ministerit
**Pääministeri**
* Anker Jørgensen
**Ulkoministeri**
* Kjeld Olesen
**Valtiovarainministeri**
* Svend Jakobsen
**Talousministeri**
* Ivar Nørgaard
**Ympäristöministeri**
* Ivar Nørgaard (26.10.1979–28.2.1980)
* Erik Holst (28.2.1980–30.12.1981)
**Kulttuuriministeri**
* Niels Matthiasen (26.10.1979–16.12.1980)
* Lise Østergaard (16.12.1980–30.12.1981)
**Teollisuusministeri**
* Erling Jensen
**Kirkko- ja Grönlanti-ministeri**
* Jørgen Peder Hansen (26.10.1979–20.1.1981)
* Tove Lindbo Larsen (20.1.1981–30.12.1981)
**Sosiaaliministeri**
* Ritt Bjerregaard
**Maatalousministeri**
* Poul Dalsager (26.10.1979–20.1.1981)
* Bjørn Westh (20.1.1981–30.12.1981)
**Kalastusministeri**
* Poul Dalsager (26.10.1979–20.1.1981)
* Karl Hjortnæs (20.1.1981–30.12.1981)
**Julkisten töiden ministeri** (liikenneministeri)
* Jens Risgaard Knudsen (26.10.1979–15.10.1981)
* Knud Heinesen (15.10.1981–30.12.1981)
**Opetusministeri**
* Dorte Bennedsen
**Puolustusministeri**
* Poul Søgaard
**Työministeri**
* Svend Auken
**Asuntoministeri**
* Erling Olsen
**Vero- ja menoministeri**
* Karl Hjortnæs (26.10.1979–20.1.1981)
* Mogens Lykketoft (20.1.1981–30.12.1981
**Energiaministeri**
* Poul Nielson 
**Sisäministeri**
* Henning Rasmussen
**Oikeusministeri**
* Henning Rasmussen (26.10.1979–20.1.1981)
* Ole Espersen (20.1.1981–30.12.1981)
**Salkuton ministeri**
* Lise Østergaard (26.10.1979–28.2.1980)
**Pohjoismaaministeri**
* Lise Østergaard (28.2.1980–30.12.1981)
## Lähteet
Miehalanjärvi

**Miehalanjärvi** on niemien halkoma metsäjärvi Leppävirran ja Varkauden rajalla Pohjois-Savon maakunnassa. Sen pinta-ala on 2,5 neliökilometriä. Etäisyys Kuopiosta on 65 kilometriä eteläkaakkoon.

## Maantiede
Miehalanjärven ulottuvuus kaakosta luoteeseen on viisi kilometriä. Järveä jakaa kaakkoisosan Sopalanniemi ja keskiosan Miehalanniemi. Niiden eteläpuolella sijaitsee järven eteläinen osa, jonne kuljetaan Kosulansalmea. Järven kaakkoisosan Saunalahden rannalta alkaa noin kolme kilometriä pitkä kaakkois–luoteissuuntainen järvenosa, josta kuljetaan alle sata metriä leveän Haapasalmen kautta luoteiseen järvenosaan. Järven läntisimmän osan muodostaa Miehalanlahti. Miehalanjärven syvin alue sijaitsee Miehalanniemen luoteispuolella.

Miehalanjärven laajin saari on vajaan hehtaarin laajuinen Isosaari. Se sijaitsee järven luoteisosassa. Eteläisen järvenosan keskellä sijaitsee Saunasaari. Miehalanjärven rannat ovat metsää ja suota. Järven pohjoispuolella kohoavan Korkeavuoren laki on noin 140 metriä merenpinnan yläpuolella.

Miehalanjärveen virtaa laskuoja Syvä-Särki-nimiseltä järveltä (106,9 metriä mpy). Luoteesta Iso-Syväriltä (114,0 metriä mpy) virtaa Syvärinpuro. Miehalanjärvi laskee Pienen Miehalanjärven (93,7 metriä mpy) kautta Miehalanjokea luoteeseen. Miehalanjoki jatkuu Rapujokena luoteeseen ja laskee Unnukan Enonpinnanlahteen. Unnukan korkeustaso on noin viisitoista metriä Miehalanjärveä alempi.

Miehalanjärven vesitilavuus on 9&nbsp;962&nbsp;000 kuutiometriä.

Miehalanjärvi (04.279.1.008) kuuluu Rapujoen valuma-alueeseen (04.279), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden alaosan alue (04.27) ja ensimmäinen on Haukiveden–Kallaveden alue (04.2). Miehalanjärvi on laajin Rapujoen valuma-alueen 17:stä vähintään hehtaarin laajuisesta vakavedestä. Seuraavaksi laajimmat ovat Pieni Miehalanjärvi ja Iso-Syväri.

## Lähteet
François-Xavier Marinelli

**François-Xavier Marinelli** (s. 1991) on belgialainen kevytsarjan karateka. Hän voitti Kyokushinin Espanjan mestaruuden 2022.

## Kilpaura
Joulukuussa 2011 Marinelli saavutti pronssia Bayeux Openissa voitettuaan mitalikamppailussa maanmiehensä Anthony Gomezin.

Toukokuussa 2014 hän oli mukana Bulgarian EM-kilpailuissa. Lokakuussa Marinelli saavutti vielä pronssia Águilas Cupissa, Espanjassa.

Toukokuussa 2015 Marinelli oli mukana Saksan EM-kilpailuissa, jossa hän hävisi avauskierroksella EM-pronssimitalistille Alberto Anzalonelle. Marraskuussa Marinelli saavutti hopeaa Belgian Openissa hävittyään loppuottelussa Abdel Zainelle.

Marinelli saavutti pronssia Lyonin Openissa 2016. Toukokuussa hän oli mukana Bulgarian EM-kilpailuissa, jossa hän kohtasi avauskierroksella Eduard Harvardtin.

Toukokuussa 2017 Marinelli oli mukana Ranskan EM-kilpailuissa. Hän voitti avauskierroksellaan Timothee Kuper Ramacciottin ja hävisi toisella kierroksella David Varalle. Lokakuussa Marinelli saavutti hopeaa Belgian Openissa hävittyään loppuottelussa Nassim Larabille. Marraskuussa hän oli mukana Romanian Euroopan Openissa, jossa Marinellin sijoittui 16 parhaan joukkoon. Hän voitti avauskierroksella Andrei Borodinin ja toisella kierroksella hävisi ipponilla Maksim Jekimoville.

Maaliskuussa 2019 Marinelli saavutti pronssia Espanjan Openissa. Toukokuussa hän oli mukana Puolan EM-kilpailuissa. Hän sijoittui 16 parhaan joukkoon, hävittyään Samuel Quesadalle tuomariäänin. Marraskuussa Marinelli oli mukana MM-kilpailuissa, jotka käytiin avoimessa painoluokassa.  Hän hävisi avausottelunsa 30 kiloa painavemmalle Tatsuma Yamagawalle.

Marinelli oli mukana 2021 marraskuussa Puolan EM-kilpailuissa, jossa hän hävisi avauskierroksella Albert Reyesille.

### Espanjan mestaruus (2022)
Toukokuussa 2022 Marinelli saavutti kevytsarjan Espanjan mestaruuden. Kesäkuussa hän oli mukana Bulgarian EM-kilpailuissa, jossa Marinelli hävisi avauskierroksella Michał Kalmusille.

Huhtikuussa 2023 Marinelli saavutti Belgian Openissa pronssia alle 80-kiloisten sarjassa. Marraskuussa 2023 hän oli mukana MM-kilpailuissa. Marinelli eteni suoraan toiselle kierrokselle, jossa hän hävisi Danil Goriushkinille.

## EM-sijoitukset

## Lähteet
Fryksdalsbygden

**Fryksdalsbygden** (lyh. **FB**) on ruotsalainen paikallislehti, jonka kotikunta on Sunne. Se on perustettu vuonna 1941 ja ilmestyy kahdesti viikossa. Lehti on kuulunut NWT-konserniin vuodesta 1990.
## Lähteet

## Aiheesta muualla
* Lehden verkkosivut
Tero Järvinen

**Tero Järvinen** (s. 1972) on suomalainen virkamies ja hyvinvointialueen johtaja sekä kirjailija. Järvinen on työskennellyt aikaisemmin Etelä-Pohjanmaan sairaanhoitopiirin johtajana, Kuusiolinna Terveys Oy:n toimitusjohtajana, Kuusiokuntien terveyskuntayhtymän johtajana sekä Etelä-Pohjanmaan sairaanhoitopiirin henkilöstöjohtajana. Järvinen on koulutukseltaan terveystieteiden maisteri. Järvinen valittiin Etelä-Pohjanmaan hyvinvointialuen johtajaksi toukokuussa 2022. Kustannus HD on julkaissut Järviseltä  kahdeksan kaunokirjallista teosta.

## Teokset
* *Isäntä itte*: kertomuksia lakeuden laidalta, Kustannus HD, Loimaa 2005, 
* *Kylymää vettä ja puunuijaa*, Kustannus HD, Loimaa 2006, 
* *Kaharen hengen latotanssit*: lemmenloruja ja unettomia öitä, Kustannus HD, Loimaa 2007, 
* *Kolhittu*, Kustannus HD, Loimaa 2008, 
* *Pitkät kalsarit*: romaani miehistä, vanhenemisesta, joukkuehengestä ja naisistakin, Kustannus HD, Loimaa 2009, 
* *Syrän niinku salamiakki*: lemmen lyhyt oppimäärä, Kustannus HD, Loimaa 2010, 
* *Narupöksykansaa*, Kustannus HD, Loimaa 2011, 
* *Isäntä itte ja kuivan kesän oravat*, Kustannus HD, Loimaa 2013, 

## Lähteet
Kuikkojärvi

**Kuikkojärvi** on sokkeloinen metsäjärvi Leppävirran ja Heinäveden rajalla Pohjois-Savon ja Pohjois-Karjalan maakunnissa. Sen pinta-ala on 2,2 neliökilometriä. Etäisyys Kuopiosta on 51 kilometriä kaakkoon ja Joensuusta 69 kilometriä länteen.

## Maantiede
Kuikkojärvi koostuu haarautuvien niemien erottamista pitkistä ja kapeista lahdista sekä salmimaisista vesialueista. Sen mutkittelevan rantaviivan pituus on 29&nbsp;209 metriä. Etäisyys järven kaakkoisosan Vuorilahdelta luoteisosan Tulilahdelle on 4,3 kilometriä. Noin kymmenesosa Kuikkojärvestä on vähintään kymmenen metriä syvä. Järven pohja kumpuilee, ja syvät alueet eivät muodosta yhtenäistä vyöhykettä. Syvin kohta, 18 metriä, sijaitsee järven itäosassa koilliseen erkanevan Kaunislahden suulla. Järven länsiosan Heponiemen ympärille kaartuva vesialue on matalaa.

Kuikkojärven saaret ovat pieniä lukuun ottamatta lähes viiden hehtaarin laajuista Pajasaarta, joka sijaitsee järven keskivaiheilla Kuikkoniemen rannan tuntumassa. Järven pohjoisosassa on pienten saarten rykelmä. Kuikkojärven ranta-alue on metsämaata, pientaloja on jonkin verran. Vuorilahden etelärannalta kohoaa Vuorisenvuori, jonka huippu on noin 80 metriä järven pintaa korkeammalla.

Kuikkojärveen virtaa useita tulouomia. Maakuntien raja kulkee eteläisen tulouoman myötäisesti ja myös pohjoiseen virtaavan lasku-uoman, Kuolemanjoen, myötäisesti. Kuolemanjoki laskee Suvasveden (81,8 metriä mpy) Kuolemanlahteen.

Kuikkojärven vesitilavuus on 8&nbsp;795&nbsp;000 kuutiometriä.

Kuikkojärvi (04.273.1.144) kuuluu Suvasveden alueeseen (04.273), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden alaosan alue (04.27) ja ensimmäinen on Haukiveden–Kallaveden alue (04.2). Kuikkojärvi on kolmanneksi laajin Suvasveden alueen 304:stä vähintään hehtaarin laajuisesta vakavedestä. Laajimmat ovat Suvasvesi ja Varisvesi. Neljänneksi laajin on Polvijärvet.

## Lähteet
Nejdin ja Hijazin kuningaskunta

**Nejdin ja Hijazin kuningaskunta** (arabiaksi مملكة الحجاز ونجد, *Mamlakat al-Ḥijāz wa-Najd*, aiemmin **Hijazin kuningaskunta ja Nejdin sulttaanikunta**) oli Ibn Sa’udin hallitsema kaksoismonarkia, joka oli olemassa vuosina 1926–1932.

Kuningaskunnat yhdistyivät Saudi-Arabiaksi vuonna 1932.

## Historia
Tammikuussa 1926 Ibn Sa'ud kruunattiin Hijazin kuninkaaksi, ja noin vuoden päästä hän nosti Nejdin sulttaanikunnasta kuningaskunnaksi. Viiden vuoden ajan Sa'ud hallitsi molempia kuningaskuntia erillisinä osioina. 23. syyskuuta 1932 kuningas julisti Nejdin ja Hijazin, Al-Ahsan ja Al-Qatifin yhdistymisen, ja nimeksi tuli Saudi-Arabian kuningaskunta.

## Lähteet
Yuan Xuefen

**Yuan Xuefen** (; 26. maaliskuuta 1922 Zhejiang – 19. helmikuuta 2011 Shanghai) oli kiinalainen yue- eli shaoxing-oopperan esittäjä.

Yuan aloitti esiintymisen 11-vuotiaana ja nousi johtavaksi yue-oopperan uudistajaksi. Hän perusti vuonna 1944 Yueju Xuefen -oopperaseurueen ja pääsi 1950-luvulla johtamaan Shanghain yueju-akatemiaa. Yuan tuli esiintyjänä parhaiten tunnetuksi Lu Xunin teokseen perustuneen oopperan *Xianglin Sao* (1946) pääroolista. Hän esiintyi myös radiossa ja elokuvissa. Yuan joutui vainotuksi kulttuurivallankumouksessa, mutta hänet rehabilitoitiin vuonna 1976. Yuan jäi eläkkeelle vuonna 1985. Hän sai urallaan useita palkintoja sekä Kiinassa että ulkomailla.

## Lähteet
Kiesimäjärvi

**Kiesimäjärvi** on matala, laajojen niemien jakama järvi Leppävirran kaakkoisosassa Pohjois-Savon maakunnassa. Sen pinta-ala on 2,2 neliökilometriä. Etäisyys Kuopiosta on 54 kilometriä eteläkaakkoon.

## Maantiede
Kiesimäjärven ulottuvuus kaakosta luoteeseen on 3,8 kilometriä. Noin puolen neliökilometrin laajuinen Kiesimäniemi jakaa järven eteläosan kahteen vesialueeseen, joista itäisen nimenä on Rakkine. Järven pohjoisosaa jakaa Honkaniemi. Yli kaksi kolmasosaa Kiesimäjärvestä on enintään kolme metriä syvä. Järven keskiosassa sijaitsee noin yhdeksän hehtaarin laajuinen 10–15 metriä syvä alue. Järven kaakkoisosa on erittäin matalaa.

Kiesimäjärven laajin saari on noin puolentoista hehtaarin laajuinen Vattusaari. Se sijaitsee järven luoteisosassa. Järven keskiosassa sijaitsee Muninsaari, Patrakkasaari ja Peksosaaret. Kiesimäjärven rannat ovat metsämaata, jota täplittää jokunen pelto. Rakkineen itäpuolella levittäytyy laaja Monikkosuo, josta virtaa useita laskuojia Kiesimäjärveen. Kiesimäjärvi laskee sen eteläkolkasta alkavaa Kiesimäjokea Unnukan Joensuunlahteen. Unnukan korkeustaso on kolmisen metriä Kiesimäjärveä alempi.

Kiesimäjärven vesitilavuus on 5&nbsp;837&nbsp;000 kuutiometriä.

Kiesimäjärvi (04.271.1.033) kuuluu Unnukan alueeseen (04.271), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden alaosan alue (04.27) ja ensimmäinen on Haukiveden–Kallaveden alue (04.2). Unnukan alueeseen kuuluu 98 vähintään hehtaarin laajuista vakavettä, joista laajimmat ovat Unnukka ja Savivesi. Kolmanneksi laajin on Kiesimäjärvi, jota seuraa Suurijärvi.

## Lähteet
Only the Strong Survive

**Only the Strong Survive** on yhdysvaltalaisen muusikon Bruce Springsteenin albumi, joka  julkaistiin 11. marraskuuta 2022. Albumilta on julkaistu singlenä kappaleet "Do I Love You (Indeed I Do)" sekä "Nightshift".
## Kappaleet
#  (Jerry Butler)
#  (Dobie Gray) 
#  (The Commodores) 
#  (Frank Wilson) 
#  (The Walker Bro) 
#  (Tyrone Davis) 
#  (The Four Tops) 
#  (Jerry Butler)
#  (The Temptations) 
#  (Aretha Franklin) 
#  (Jackie Shane)
#  (William Bell) 
#  (The Four Tops)
#  (Jimmy Ruffin) 
#  (Diana Ross & The Supremes)

## Arvostelut
* Soundi: 

## Lähteet
MAG-7

**MAG-7** on eteläafrikkalainen pumppuhaulikko, jonka suunnittelija ja valmistaja on Techno Arms PTY. Ase tehtiin alun perin lainvalvontaviranomaisten ja turvayhtiöiden käyttöön. MAG-7 onkin tarkoitettu lähitaisteluun ja ahtaiden tilojen operaatioihin. Aseesta on saatavilla myös siviiliversio. MAG-7 käyttää viiden patruunan irrotettavia lippaita.

## Lähteet

## Aiheesta muualla
Kazakstan Eurovision laulukilpailussa

**[[Kazakstan]]** ei ole koskaan osallistunut **[[Eurovision laulukilpailu|Eurovision laulukilpailuun]]**. Kazakstanin televisioyhtiö Habar on neuvotellut liittymisestä Euroopan yleisradiounioniin, mutta Kazakstania ei ole toistaiseksi hyväksytty sen täydeksi jäseneksi. Jos maan televisioyhtiö saisi täyden EBU-jäsenyyden, Kazakstan voisi kilpailla Euroviisuissa. Kazakstan on televisioinut Euroviisuja joka vuosi vuodesta 2010 lähtien, lukuun ottamatta vuotta 2022.

## Historia ja kiinnostus
22. joulukuuta 2017 kazakstanilainen televisioyhtiö 31 arna ilmoitti suunnittelevansa debytoimista vuoden 2019 Eurovision laulukilpailussa juuri saadun EBU-jäsenyytensä vuoksi.

Kazakstan debytoi vuoden 2018 lasten Eurovision laulukilpailussa Minskissä yhdessä Walesin kanssa. Kilpailussa Kazakstan sijoittui kuudenneksi. Kazakstan on debytoimisestaan lähtien kilpaillut joka vuosi ja sen paras sijoitus kilpailussa on toinen sija, jonka se on saavuttanut kaksi kertaa. EBU ilmoitti 30. heinäkuuta 2018, että Kazakstanin kutsumisesta lasten Euroviisuihin päätti yksinomaan lasten Euroviisujen viiteryhmä, eikä tällä hetkellä ollut suunnitelmia kutsua Euroviisuihin muita liitännäisjäseniä kuin Australiaa.

22. marraskuuta 2018 Euroviisujen silloinen virallinen valvoja Jon Ola Sand sanoi lehdistötilaisuudessa, että ”meidän on keskusteltava siitä, voimmeko kutsua liitännäisjäsenemme Kazakstanin osallistumaan aikuisten Euroviisuihin tulevaisuudessa, mutta tämä on osa laajempaa keskustelua EBU:ssa ja toivon, että voimme palata asiaan myöhemmin.” Pian tämän jälkeen hän kuitenkin täsmensi, että Kazakstan ei voi debytoida vuoden 2019 kilpailussa.

## Lähteet
Viestijuoksun Suomen-mestaruuskilpailut 1981

**Viestijuoksun Suomen-mestaruuskilpailut 1981** järjestettiin 11.–12. heinäkuuta Joensuussa.

## Yleisen sarjan mitalistit
### Miehet

### Naiset

## Lähteet
*
*
Lonely This Christmas

**Lonely This Christmas** on Nicky Chinnin ja Mike Chapmanin kirjoittama ja brittiläisen Mud-yhtyeen esittämä jouluaiheinen musiikkikappale vuodelta 1974. Se oli Mudin järjestyksessään toinen listaykköseksi noussut single Britanniassa, ja sitä myytiin yli 750 000 kappaletta. Kappale oli listaykkönen myös Alankomaissa ja Belgiassa.

## Tyyli
Kappaleen kirjoittivat ja tuottivat Nicky Chinn ja Mike Chapman. Se kertoo joulun viettämisestä ilman rakastamaansa henkilöä. Kertojaminä muistelee tyttöystävänsä kanssa edellisjouluna viettämiään mukavia hetkiä.

”Lonely This Christmas” esitettiin samanlaisella tyylillä kuin Elvis Presleyn myöhemmän uran hitaat kappaleet. Mudin solisti Les Gray myös lauloi kappaleen Presleytä imitoiden. Kappaletta luullaankin usein Presleyn esittämäksi.

## Julkaisu ja vastaanotto
”Lonely This Christmas” julkaistiin singlenä marraskuussa 1974 B-puolenaan ”I Can’t Stand It”. ”Lonely This Christmas” nousi Britannian listaykköseksi neljäksi viikoksi, ja singleä myytiin yli 750 000 kappaletta. Se oli jo vuoden 1974 kolmas Chinnin ja Chapmanin kirjoittama listaykkönen. ”Lonely This Christmas” pääsi listaykköseksi myös Irlannissa, Alankomaissa (kaksi viikkoa) ja Belgiassa sekä Flanderissa (neljä viikkoa) että Valloniassa (viisi viikkoa).

Kappale nousi Britanniassa uudelleen listalle joulukuussa 1985, silloin sijalle 61. Single julkaistiin tuolloin tavanomaisen 7-tuumaisen vinyylisinglen lisäksi myös 12-tuumaisena maxiversiona.

## Muut versiot
Kappaleesta ovat tehneet version myös muun muassa John Holt (1986), Blue (live, 2002), Marillion (live, 2002), KT Tunstall (2007), Los Campesinos! (2014), DZ Deathrays (2014), Tony Hadley (2015), Free Souffriau (2017), Olly Murs (live, 2018), Thomas Law (2020) ja Collabro (2020). Willeke Alberti on julkaissut vuonna 1991 hollanninkielisen version ”Ik wil niet alleen zijn met kerst”.

## Listasijoitukset

## Lähteet

## Aiheesta muualla
*Kappaleen esitys alankomaalaisessa TopPop-ohjelmassa (TopPop, YouTube)
Saksalaisten sotilaiden hautausmaa

**Saksalaisten sotilaiden hautausmaa** voi tarkoittaa ainakin seuraavia:

*Saksalaisten sotilaiden hautausmaa, hautausmaa Rovaniemellä
*Saksalaisten sotilaiden hautausmaa, hautausmaa Vantaalla.
La Celle-Saint-Cloud

**La Celle-Saint-Cloud** on kunta Ranskassa Yvelinesin departementissa Île-de-Francen alueella. Se sijaitsee noin 20 km Pariisista länteen.

Château de La Celle Saint-Cloud on alun perin munkkien rakentama vanha maatila. Rakennus myytiin vuonna 1616. Ludvig XIV:n valtakaudella Duc de La Rochefoucauld sai nykyisen linnan valmiiksi. Madame de Pompadour osti linnan vuonna 1748 kutsuen sitä nimellä "le petit château". Hän lisäsi linnaan uusia koriste-elementtejä ja vastaanotti siellä Ludvig XV:n. Linna vaihtoi useasti omistajaa, kunnes vuonna 1951 se päätyi Ranskan ulkoministeriön omaisuudeksi.  
 *Pavillon du Butard* on Ludvig XV:n rakennuttama metsästysmaja. Vanhassakaupungissa olevan Saint-Pierre-Saint-Paulin kirkon alkuperä juontaa 1500-luvulle saakka. 


Tiedosto:Château La Celle Saint-Cloud.jpg |Château La Celle Saint-Cloud
Tiedosto:Pavillon du Butard vue générale.jpg|Pavillon du Butard
Tiedosto:La Celle-Saint-Cloud_Église.JPG|Saint-Pierre-Saint-Paulin kirkko


## Lähteet

## Aiheesta muualla
Amsterdam (vuoden 2022 elokuva)

**Amsterdam** on vuonna 2022 ensi-iltansa saanut kanadalais-yhdysvaltalainen historiallinen jännityskomediaelokuva, jonka on ohjannut ja käsikirjoittanut David O. Russell. Sen pääosia esittävät Christian Bale, Margot Robbie ja John David Washington. Muita rooleja esittävät muun muassa Chris Rock, Anya Taylor-Joy, Zoë Saldaña, Mike Myers, Michael Shannon, Timothy Olyphant ja Andrea Riseborough.

*Amsterdam* sai ensi-iltansa New Yorkissa 18. syyskuuta 2022. Suomen ensi-iltansa se sai 7. lokakuuta 2022. Elokuva sai ristiriitaisen vastaanoton kriitikoilta: monet ylistivät lavastusta ja roolisuorituksia, mutta Russellin käsikirjoitusta ja ohjausta kritisoitiin. Elokuva oli myös taloudellinen floppi.

## Juoni
Elokuvan tapahtumat sijoittuvat 1930-luvun Yhdysvaltoihin. Vuonna 1933 tehdään poliittinen salaliitto liittyen ensimmäisen maailmansodan veteraanien kuntoon, kun erään kenraalin tytär murhataan. Tätä pyrkivät selvittämään lääkäri Burt, hoitaja Valerie ja lakimies Harolds, jotka tapasivat ensi kertaa ensimmäisen maailmansodan kenttäsairaalassa.

## Näyttelijät

## Lähteet

## Aiheesta muualla
* Virallinen sivusto 
*
Rakkaus on kaikki, mitä me tarvitaan

**Rakkaus on kaikki, mitä me tarvitaan** on suomalaisen Younghearted-yhtyeen 30. syykuuta 2022 julkaistu järjestyksessään kolmas albumi. Albumilta on julkaistu singlenä kappaleet ”Sun numero” ”Silloin” ja ”Sulatan sun jään”. 

## Kappaleet

## Lähteet
Ford Focus RS WRC 01

**Ford Focus RS WRC 01** on Fordin valmistama World Rally Car -auto, jolla Ford World Rally Team kilpaili rallin maailmanmestaruussarjassa kaudella 2001. Se oli Ford Focus WRC -ralliauton kolmas sukupolvi ja korvasi edeltäjänsä Focus WRC 00:n. Edeltäjäänsä verrattuna Focus RS WRC 01 näytti pitkälti samalta, joskin etupuskuria oli muotoiltu hieman uusiksi. Autoa oli kevennetty muun muassa ohentamalla ikkunalaseja. Suurimmat muutokset olivat Cosworthin virittämässä moottorissa, jossa oli uusi nokka-akseli, uudet männät ja uusi keraamisesti pinnoitettu turboahdin.

Kaudella 2001 Fordin tehdastiimin autoja ajoivat kaikissa kilpailuissa Colin McRae, Carlos Sainz ja kauden viimeistä kilpailua lukuun ottamatta François Delecour. Autolla voitettiin kauden aikana kolme kilpailua. Seuraavalla kaudella sen korvasi Fordin tehdastiimissä Focus RS WRC 02.

## Rallin MM-sarjan tulokset
()

Lähde: 

## Lähteet
Roztotštšjan biosfäärialue

**Roztotštšjan biosfäärialue** tai **Roztotštšjan luonnonpuisto** (, ) on valtioiden rajat ylittävä, useasta osasta koostuva biosfäärialue ja luonnonpuisto Ukrainan länsiosan Lvivin alueilla ja Puolassa. Sen pinta-ala on 371&nbsp;902 hehtaaria eli noin 3&nbsp;719 neliökilometriä, josta Puolassa sijaitsee 2&nbsp;970 ja Ukrainassa 749 neliökilometriä.

Roztotštšjan biosfäärialue on yksi Ukrainan kahdeksasta Unescon biosfäärialueena (MAB) tunnustamasta suojelualueesta ().

## Lähteet

## Aiheesta muualla
Kapu

**Kapu** on havaijinkielinen termi sanalle tabu, joka esiintyy monissa muissa kirjoitusasuissa myös muissa polynesialaisissa kielissä. Perusmerkityksessään sana kapu tarkoittaa "pyhä" tai "kielletty". Kapua on fyysisesti merkitty pūloʻuloʻu-kepillä, joka on keihäs, jonka päässä on valkoinen pallo.

Havaijilaisen suullisen perimätiedon mukaan kapujärjestelmä saapui saarille 1200-luvulla eläneen Pā‘aon mukana Tahitilta.

Alkujaan kapu tarkoitti kokonaista järjestelmää, joka sääteli havaijilaisten elämää. Kamehameha Suuren kaudella kapu-järjestelmän rikkomisesta rangaistiin yleensä kuolemalla.

## Kapujen luokittelu
Kapuja oli karkeasti kolmenlaisia:

* Yhteiskunnan perusrakenteet (kielsivät mm. naisia ja miehiä syömästä yhdessä)
* Kasti (kielsi eri yhteiskuntaluokat erillään ja esti näin korkea-arvoisten ihmisten manan saastumisen)
* Muut, lähinnä hallitsijan tahdosta antamat, kaput (määrittelivät mm. missä sai tehdä mitäkin)

Havaijilaisen kapu-järjestelmän alaisuudessa oli vielä erikseen omat ‘aikapu-säännöt, jotka koskivat ruokia. Niillä rajoitettiin esim. tietyt ruoka-aineet ainoastaan miehille, koska niiden katsottiin olevan maskuliinisia: possu, kookospähkinät, banaanit ja tietyt punaiset kalat.

## Kapu-järjestelmän purkaminen
Järjestelmä purettiin vain 6 kuukautta sen jälkeen, kun Kamehameha II nousi valtaistuimelle: kuningas istui syömään yhdessä naisten kanssa, mitä pidettiin julkisena osoituksena siitä, että kapu-järjestelmä oli purettu. Silloinen ylipappi Hewahewa antoi järjestelmän purkamiselle siunauksensa ja osallistui itsekin puisten jumalkuvien polttamiseen.

## Lähteet
IPhone 14

**iPhone 14** on Applen 7. syyskuuta 2022 julkistama ja 16. syyskuuta julkaisema älypuhelin. Puhelimen muut versiot ovat iPhone 14 Plus, iPhone 14 Pro ja iPhone 14 Pro Max.

Puhelimessa on kuusiydinprosessori ja 6,1 tuuman näyttö. Tallennustilaa on valittavana 128, 256 tai 512 gigatavua. Keskusmuistia on kuusi gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 3&nbsp;279 milliampeerituntia, ja se tukee 20 watin latausta ja 15 watin langatonta MagSafe-latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on iOS 16, joka on päivitettävissä iOS 26.0.1 -versioon.

## Lähteet

## Aiheesta muualla

*iPhone 14 Applen sivuilla
Afganistanin lumivyöryt 2015

**Afganistanin lumivyöryt 2015** tapahtuivat 24.–28. helmikuuta 2015 Panjshirin maakunnassa Afganistanissa. Ne tappoivat ainakin 310 ihmistä ja 129 haavoittui. 1000 afgaanisotilasta lähetettiin Panjshirin maakuntaan auttamaan pelastustoimia. Lumivyöry oli Panjshirin maakunnan pahin kolmeen vuosikymmeneen.

## Lähteet
Kolka-Karmadonin kalliojäävyörymä

**Kolka-Karmadonin kalliojäävyörymä** tapahtui Kazbekvuoren pohjoisrinteellä Pohjois-Ossetia-Alaniassa Venäjällä 20. syyskuuta 2002 Kolkan jäätikön osittaisen romahtamisen jälkeen. Se alkoi Džimarai-Hohin pohjois-koillisseinältä, 4&nbsp;780 metriä merenpinnan yläpuolella, ja se vaikutti vakavasti Genaldonin ja Karmadonin laaksoon. Syntynyt lumivyöry ja mutavirta tappoivat yli 120 ihmistä, mukaan lukien 27 hengen kuvausryhmän, joiden joukossa oli venäläinen näyttelijä ja ohjaaja Sergei Bodrov. Vaikka tämäntyyppinen lumivyöry ei ole harvinainen,  pidetään tapahtumaa poikkeuksellisena useiden näkökohtien vuoksi.
Šljah’y mystetstva

**Šljah’y mystetstva** (, ’Taiteen polut’) oli kirjallisuus- ja taideaiheinen ukrainalainen aikakauslehti. Lehteä ilmestyi vuosina 1921–1923 Harkovassa viisi numeroa. Julkaisija oli Ukrainan SNT:n poliittisen koulutuksen komitean taideosasto. Lehden päätoimittajat olivat Vasyl Blakytnyi ja Hordi Kotsjuba ja sitten Volodymyr Korjak.

Lehdestä piti tulla kommunismimyönteisten ukrainalaisten kirjailijoiden ja taiteilijoiden pääfoorumi. Se suosi muutamia tyylejä, joista tuli tyypillisiä 1920-luvun ukrainalaiselle taiteelle, kuten monumentalismi, konstruktivismi, vallankumousrealismi ja impressionismin vastaisuus. Eräät lehden merkittävimmät hahmot olivat entisiä borotbisteja. Sen ilmestymisaikaan Ukrainan kirjallinen yhteisö ei vielä ollut hajonnut kilpaileviin ryhmittymiin, joten siinä julkaistiin lähes kaikkien aikakauden merkittävien neuvosto-Ukrainan kirjailijoiden ja kriitikkojen tuotantoa. *Šljah’y mystetstvan* lakkauttamisen jälkeen useimmat sen kannattajat liittyivät tammikuussa 1923 perustettuun Hartiin. Sekin hajosi jo 1925, ja osa ryhmäläisistä liittyi Vapliteen, useimmat Ukrainan työläiskirjailijoiden liittoon.

## Lähteet
Kauko Kuosmanen

**Kauko Olavi Kuosmanen** (1. marraskuuta 1913 Helsinki – 23. helmikuuta 2007 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Kuosmasen vanhemmat olivat kauppaneuvos Juho Kuosmanen ja Aino Koivisto ja puoliso vuodesta 1940 Senni Koivunen. Kuosmanen tuli ylioppilaaksi Helsingin Suomalaisesta normaalilyseosta 1931 ja suoritti ylemmän oikeustutkinnon 1939. Turun hovioikeuden auskultantti hän oli 1940 ja sai varatuomarin arvon 1944. Kuosmanen oli Ikaalisten tuomiokunnan notaari 1941–1942 ja Valtameri Oy:n apulaisjohtaja vuodesta 1945, johtokunnan ja hallituksen jäsen 1945–1995, isänsä jälkeen yhtiön toimitusjohtaja 1950–1971 ja  hallituksen puheenjohtaja 1960–1994. Hänellä oli myös useita luottamustehtäviä. Sotilasarvoltaan Kuosmanen oli reservin kapteeni (1943). Hän sai kauppaneuvoksen arvonimen 1966.

## Lähteet
Ossi Tahvanainen

**Ossi Veikko Tahvanainen** (19. lokakuuta 1919 Jämsä – 6. syyskuuta 1982) oli suomalainen virka- ja liikemies, joka sai kauppaneuvoksen arvonimen, mutta myös tuomion talousrikollisena.

Tahvanaisen vanhemmat olivat pankinjohtaja, talousneuvos Bruno Tahvo Tahvanainen ja Maissi Sanelma Yijälä. Tahvanainen tuli ylioppilaaksi Jämsän yhteiskoulusta 1937 ja harjoitti lainopin opintoja Helsingin yliopistossa 1937–1940. Hän oli Kalajoen, Sievin, Kiimingin ja Someron piirien nimismies 1940–1945, asianajaja Helsingissä 1945–1951, vakuutusyhtiö Pohja-yhtymän ylitarkastaja 1951–1957 ja Ky Ossi Tahvanaisen perustaja, omistaja ja toimitusjohtaja vuodesta 1956. Yhtiön ulkomaisia sisaryhtiöitä olivat Handelsaktiebolaget Tavanco Tukholmassa, Tavanco Import und Export Hampurissa, Elementbau Tavanco Baselissa ja Tavanco Zürichissä. Tahvanainen oli myös lääninhallituksen määräämä erikoissyyttäjä ja valtion asiamies tulo- ja omaisuusverolautakunnassa ja kunnallislautakunnan huoltoavustusten jaoissa ja siirtoväen huoltojohtaja Haukiputaalla. Kauppaneuvoksen arvonimen 1966 saaneen Tahvanaisen yhtiöt laajensivat 1960-luvulla toimintaansa kiinteistöliiketoiminnasta tuonti- ja vientikauppaan ja ulkomaan lainoihin ja  rahoitukseen. Keskon kanssa tehtyjen rahoitusjärjestelyjen yhteydessä Tahvanainen joutui syytetyksi valuuttarikoksista, joista Korkein oikeus tuomitsi hänet kuusi vuotta myöhemmin vankeuteen ja miljoonakorvaukseen. 

## Lähteet
Pentti T. Ahola

**Pentti Tapio Ahola** (29. huhtikuuta 1912 Hausjärvi – 11. syyskuuta 1978) oli suomalainen merikapteeni, yrittäjä ja yritysjohtaja, joka sai kauppaneuvoksen arvonimen.

Aholan vanhemmat olivat sähköteknikko Henrik Ahola ja Maria Aaltonen ja puolisot 1936–1939 Maissi Salovaara ja vuodesta 1946 Salme Sinikka Öhman. Ahola kävi seitsemän luokkaa oppikoulua ja suoritti merikapteenin tutkinnon Merenkulkuopistossa. Hän kävi myös Merisotakoulun. Ahola oli kauppa-alusten perämies ja päällikkö 1934–1937, kehitti valtameritroolausta ja sillinkalastusta Pohjoisella jäämerellä 1937–1947 ja oli Oy Säilyke – Konserv Ab:n toimitusjohtaja 1947–1952, Oy Noster Ab:n perustaja, omistaja, toimitusjohtaja ja hallituksen puheenjohtaja 1954–1968 ja Ilmateollisuus Oy:n toimitusjohtaja 1970–1976. Hän oli myös Treston Oy:n omistaja, toimitusjohtaja ja hallituksen puheenjohtaja vuodesta 1959. 

Aholalla oli myös useita asiantuntija- ja luottamustehtäviä, kuten Elintarviketeollisuusliiton kalajaoston johtokunnan jäsenyys vuodesta 1963. Talvisodassa päämajan tiedusteluosaston tiedustelu-upseerina ja jatkosodassa tiedusteluosaston yhteys- ja partioupseerina sekä osastopäällikkönä toiminut Ahola oli sotilasarvoltaan reservin kapteeniluutnantti. Kauppaneuvoksen arvonimen hän sai 1966. Ahola teki lahjoituksia muun muassa sotaveteraaneille, partiolaisille ja Valtion teknillisen tutkimuskeskuksen elintarviketeollisuuslaboratoriolle. Jousiammuntaa harrastanut Ahola oli Wilhelm Tell -seuran johtokunnan jäsen 1952–1958 ja puheenjohtaja 1956–1958 ja Suomen Jousiampujain Liiton johtokunnan jäsen 1955–1960.

## Lähteet
Ringeten maailmanmestaruuskilpailut 2004

**Vuoden 2004 ringeten maailmanmestaruuskilpailut** olivat seitsemännet Kansainvälisen ringetteliiton (IRF) järjestämät ringeten maailmanmestaruuskilpailut. Ne pidettiin Tukholmassa, Ruotsissa 23.–27. marraskuuta 2004.

Maailmanmestaruuden voitti Suomi, joka voitti loppuottelussa Kanadan maalein 9–3. Alkusarjassa Suomi oli voittanut Yhdysvallat maalein 10–1, Kanadan maalein 11–3 ja Ruotsin maalein 9–0. Mestarijoukkueen päävalmentaja oli Pasi Kataja ja kapteeni Kristiina Heinonen. Pronssiottelussa Yhdysvallat voitti Ruotsin maalein 11–6.

## Lähteet
Ringeten maailmanmestaruuskilpailut 2000

**Vuoden 2000 ringeten maailmanmestaruuskilpailut** olivat viidennet Kansainvälisen ringetteliiton (IRF) järjestämät ringeten maailmanmestaruuskilpailut. Ne järjestettiin Espoossa ja Lahdessa, Suomessa marraskuussa 2000.

Maailmanmestaruuden voitti Suomi. Mestaruus ratkaistiin kaksiosaisen loppuottelusarjan yhteispisteillä. Suomi voitti ensimmäisessä loppuottelussa Kanadan maalein 5–4, ja toinen loppuottelu päättyi tasapeliin 5–5. Jos Kanada olisi voittanut toisen osaottelun ja tasoittanut pisteet, olisi mestaruus ratkaistu jatkoajalla äkkikuolemamaalilla. Mestarijoukkueen päävalmentaja oli Krister Åberg ja kapteeni Katja Kortesoja. Pronssiottelussa Yhdysvallat voitti Ruotsin maalein 9–0.

## Lähteet
Luettelo tunnetuista suomalaisista homo- ja biseksuaaleista

Tämä on **luettelo tunnetuista suomalaisista homo-, bi- ja panseksuaaleista**. Luettelo koostuu kuuluisista nykyajan henkilöistä, jotka ovat julkisuudessa itse viitanneet seksuaaliseen suuntautumiseensa tai parisuhteeseensa, sekä historiallisista henkilöistä, joiden suuntautumisen käsittely on perusteltua.

Henkilöitä, joiden vain huhutaan olevan homoja tai biseksuaaleja, ei ole lueteltu. Huomautus-sarakkeeseen on merkitty, jos henkilö on kertonut tai hänen on kerrottu olevan nimenomaan homo-, bi- tai panseksuaali. Muissa tapauksessa henkilö on kertonut tai hänen on kerrottu olevan tai olleen parisuhteessa samaa sukupuolta olevan kanssa tai hän on ilmaissut seksuaalisen ja/tai romanttisen kiinnostuksensa samaa sukupuolta oleviin.

Tämä luettelo pitää sisällään vain suomalaisia henkilöitä. Kansainvälinen lista on omassa luettelossaan.
__NOTOC__

## Luettelo

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W

## Lähteet
* 
* 
* 

### Viitteet
Antoine Augustin Cournot

**Antoine Augustin Cournot** (28. elokuuta 1801 Gray, Haute-Saône, Ranska – 31. maaliskuuta 1877 Pariisi) oli ranskalainen taloustieteilijä ja matemaatikko, joka pyrki ensimmäisten joukossa soveltamaan matematiikkaa taloustieteen kysymysten käsittelyyn.

## Elämä ja ura
Cournot nimitettiin Pariisin yliopiston apulaisprofessoriksi vuonna 1831, Lyonin yliopiston matematiikan professoriksi vuonna 1834, Grenoblen yliopiston rehtoriksi vuonna 1835, opintojen ylitarkastajaksi vuonna 1838, Dijonin yliopiston rehtoriksi vuonna 1854. Hän jäi eläkkeelle vuonna 1862. 

Nerokkaaksi ja syvälliseksi ajattelijaksi kuvailtu Cournot julkaisi matemaattisia, filosofisia ja taloustieteellisiä teoksia, ja oli ensimmäinen, joka pyrki molempien oppiaineiden pätevän tuntemuksen turvin soveltamaan matematiikkaa taloudellisten kysymysten käsittelyyn. Teoksista tärkein  on *Recherches sur les principes matliématiques de la théorie des richesses* (1838). Tällä teoksella, joka pitkän ajan pysyi tuntemattomana, hän perusti taloustieteellisten kysymysten, varsinkin arvo- ja hintateorioiden matemaattisen käsittelyn, jolla 1870-luvulta lähtien oli tärkeä sija taloustieteen kehityksessä. Toisaalta hänen tuloksensa ovat joissakin tapauksissa merkitykseltään vähäisiä, toisissa kyseenalaisia ja liian yleistäviä tai puutteellisesti selitettyjä.

Kirjassaan *Principes de la théorie des richesses* (1863) hän luopui matemaattisesta menetelmästä, vaikka kannattaakin matemaattisten merkintöjen käyttöä taloudellisissa esityksissä, koska ne helpottavat selitystä. Muita Cournot'n teoksia olivat *Traité élémentaire de la théorie des fonctions et du calcul infinitésimal* (1841), *Exposition de la théorie des chances et des probabilités* (1843), *De l'origine et des limites de la correspondance entre l'algèbre et la géométrie* (1847), *Traité de l'enchaînement des idées fondamentales dans les sciences et dans l'histoire* (1861), ja *Revue sommaire des doctrines économiques* (1877).

## Lähteet

## Aiheesta muualla
Jalkapallon maailmanmestaruuskilpailujen 2022 pudotuspelivaihe

**Jalkapallon maailmanmestaruuskilpailujen 2022 pudotuspelivaihe** alkoi 3. joulukuuta 2022 ja se päättyi 18. joulukuuta 2022 loppuotteluun Lusailin stadionilla, Lusailissa.

## Pudotuspeleihin edenneet joukkueet
Jokaisen lohkon kaksi parhaiten sijoittunutta joukkuetta eteni pudotuspelivaiheeseen.

## Turnauspuu


## Neljännesvälierät
### Alankomaat vs. Yhdysvallat



### Argentiina vs. Australia



### Ranska vs. Puola



### Englanti vs. Senegal



### Japani vs. Kroatia



### Brasilia vs. Etelä-Korea



### Marokko vs. Espanja



### Portugali vs. Sveitsi



## Puolivälierät
### Kroatia vs. Brasilia



### Alankomaat vs. Argentiina



### Marokko vs. Portugali



### Englanti vs. Ranska



## Välierät
### Argentiina vs. Kroatia



### Ranska vs. Marokko



## Pronssiottelu



## Loppuottelu

## Lähteet

## Aiheesta muualla
* Virallinen sivusto
Lotfulla Fättaxov

**Lotfulla Äbdelmän ulı Fättaxov** (, ; 27. syyskuuta 1918 − 17. kesäkuuta 1981) oli tataaritaustainen neuvostoliittolainen taidemaalari ja graafikko. Hän sai Stalin-palkinnon vuonna 1951.

Fattahov syntyi misääriperheeseen Nižni Novgorodin kuvernementin Sergatšin kihlakunnan kylässä nimeltään *Anda* (А́нда; tat. *Andı,* Анды). Fattahov oli taiteellisesti lahjakas jo nuorena poikana. 13-vuotiaana hän matkusti Kazaniin opiskelemaan. Talvisodan alkaessa Fattahov ilmoittautui sotaan vapaaehtoisena. 

Fattahov maalasi kotikylänsä maisemia ja muotokuvia kylän asukkaista. Hän teki myös satukuvituksia sekä humoristisia karikatyyrejä, joita julkaistiin satiirilehdessä *Tšajan*. Kazanissa on Fattahovin mukaan nimetty alue.


Sabantuy - Lotfulla Fattahov.jpeg|Sabantuyn viettoa esittävä maalaus vuodelta 1957.


## Lähteet

## Aiheesta muualla

* LOTFULLA FATTAHOV: MARKING THE CENTENARY OF THE ARTIST
* Fattahovin maalauksia
* Fattahovin maalaus, josta hän sai Stalin-palkinnon
Kristiina Siitonen

**Kristiina Siitonen** (o.s. **Vidlund**, s. 1974) on suomalainen ringettepelaaja.

Siitonen voitti Suomen ringettemaajoukkueen pelaajana kaksi maailmanmestaruutta. Vuoden 1994 MM-kilpailuissa Suomi voitti ensimmäisen maailmanmestaruutensa ja Siitonen teki lukemiin 4–2 päättyneessä loppuottelussa Itä-Kanadaa vastaan kolme maalia. Vuoden 2000 MM-kilpailuissa mestaruus ratkaistiin kahden loppuottelun yhteispisteillä, ja ensimmäisen ottelun voittanut Suomi pelasi toisessa ottelussa Kanadan kanssa tasapelin 5–5, mikä riitti mestaruuteen, ja Siitonen teki ratkaisuottelussa kaksi maalia, joista toinen oli Suomen viides.

Siitonen pelasi ringeten SM-sarjassa 386 ottelua. Hän teki niissä 589 maalia ja sai 525 syöttöpistettä. Jäähyjä hänelle kertyi 677 minuuttia.

Urheilutoimittajain Liitto valitsi Siitosen vuoden parhaaksi ringettepelaajaksi vuosina 1993 ja 1994. Hän edusti tuolloin Lahti Ringetteä.

Kristiina Siitosen puoliso on ringettevalmentaja Ari Siitonen.

## Lähteet
Jarmo Haavisto

**Jarmo Haavisto** (s. 1949) on suomalainen jääpalloilija. Hän pelasi puolustajana.  Haavisto edusti urallaan HIFK Bandya.

Haavisto aloitti pääsarjauransa kaudella 1966. Yhteensä hän pelasi vuonna 1992 päättyneellä urallaan Jääpallon SM-sarjassa ja sen seuraajassa Bandyliigassa 418 sarjaottelua. Maajoukkueessa Haavisto pelasi vuosina 1972–1989 115 ottelua ja osallistui kahdeksiin maailmanmestaruuskilpailuihin. Kisojen All star -kentälliseen hänet valittiin 1985 ja 1989.

Haavisto valittiin Vuoden jääpalloilijaksi 1974 ja 1985. Jääpallon Kunniagalleriaan hänet valittiin 2012.

## Lähteet
Mika Tähkäpää

**Mika Tähkäpää** (s. 8. tammikuuta 1963) on suomalainen entinen jääkiekkoilija, joka pelasi urallaan Turun Palloseurassa. Pelaajauransa jälkeen hän on toiminut valmentajana Turku HT:ssa.

## Aiheesta muualla
*
5216 Cannizzo

**5216 Cannizzo** on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty astrofyysikko *John Kendall Cannizzon* (1957–2018) mukaan.

Kohde sijaitsee Auringosta suunnilleen 2,61&nbsp;kertaa niin kaukana kuin Maa, ja sen kierros Auringon ympäri kestää noin 4&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Pyörähdysaika akselin ympäri on .

## Katso myös
* Luettelo Liisi Oterman löytämistä asteroideista

## Lähteet
Timo Pieni Huijauksen diskografia

Tämä on rap-artisti Timo Pieni Huijauksen diskografia
## Albumit
* *[[Arvoitus koko ihminen]]* (Yellowmic/Rähinä, 2008) (Pyhimys & Timo Pieni Huijaus)
* *[[Emävale]]* (Rähinä, 2010)
* *[[Kaikki loppuu]]* (Rähinä, 2012)

## Mixtapet
* *[[E.T.T.E.]]* (Rähinä, 2006) (Elastinen & Timo Pieni Huijaus)

## Musiikkivideot
* *Katusoittaja* (Riku Rajamaa, 2010)
* *Tee mitä pitää* (2010)
* *Jos te vaan seisotte vieres* (2011)
* *Tervetuloo Helsinkiin* (DJ RZY mukana Wögä, Tasis, Elastinen, Juno, Mikael Gabriel, Timo Pieni Huijaus, Spekti, Uniikki, Stig Dogg, Cheek & Davo, 2011)
* *Pleiboi* (2012)
* *Paratiisi* (2012)
* *Susijengi 2.0* (Uniikki mukana Timo Pieni Huijaus & Brädi, 2012)
* *Paperi sakset kivet* (Silkinpehmee mukana  Kalle Kinos, Brädi, Majuri, Mikael Gabriel & TPH, 2013)
* *Loppuviikko* (Elastinen mukana Uniikki, Timo Pieni Huijaus, Tasis & Spekti, 2013)
* *Puita uuniin* (Uniikki mukana Timo Pieni Huijaus & Elastinen, 2013)

## Singlet
* *Pleiboi* (2011)
* *Paratiisi* (2012)
* *Kaatunut puu* (2020)
* *Pyroja pimeään* (mukana Elastinen, 2020)
* *Polku* (2021)
* *Rakkauslaulu* (2022)
* *Aina* (mukana Loasteeze, 2023)
* *Da Vinci* (2023)
* *Legacy* (2024)
* *Tiili* (mukana Tiia Karoliina, 2025)

### Vierailijana
Periphery III: Select Difficulty

***Periphery III: Select Difficulty*** on yhdysvaltalaisen progressiivisen metalliyhtye Peripheryn viides studioalbumi, joka julkaistiin 22. heinäkuuta 2016.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8-/10
* Inferno: 

## Lähteet
Periphery IV: Hail Stan

***Periphery IV: Hail Stan*** on yhdysvaltalaisen progressiivisen metalliyhtye Peripheryn kuudes studioalbumi, joka julkaistiin 5. huhtikuuta 2019.

## Kappaleet
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Kaaoszine: 
* Soundi: 

## Lähteet
Magnesiumsulfidi

**Magnesiumsulfidi** (MgS) on magnesium- ja sulfidi-ionien muodostama epäorgaaninen ioniyhdiste. Yhdistettä käytetään muun muassa ledeissä. 

## Ominaisuudet, valmistus ja käyttö
Huoneenlämpötilassa magnesiumsulfidi on valkoista kiteistä ainetta, mutta epäpuhtaudet värjäävät sen punertavaksi tai ruskehtavaksi. Yhdisteen stabiilein kidemuoto on alkeiskoppi on kuutiollinen ja muistuttaa natriumkloridin rakennetta. Magnesiumsulfidista tunnetaan myös sinkkivälkettä ja heksagonaalinen wurtsiittia muistuttava kidemuoto. Aine hapettuu helposti ja reagoi veden kanssa muodostaen magnesiumhydroksidia ja vetysulfidia. Magnesiumsulfidi on puolijohde.

Magnesiumsulfidi valmistetaan kuumentamalla magnesiumia rikin kanssa ja suurin osa tuotetusta magnesiumsulfidista muodostuu teräksen rikinpoistoprosessin yhteydessä.
:Mg + S → MgS

Magnesiumsulfidia käytetään muun muassa sinisissä ledeissä ja UV-detektoreissa.

## Lähteet
Hiidenveden silta

**Hiidenveden silta** on Lohjalla sijaitseva, Hiidenveden ylittävä maantiesilta. Se kuuluu nykyisin seututien 110 linjaukseen, joskin se oli vuoteen 2009 Helsingin ja Turun välistä ykköstietä, jolloin uusi moottoritie valmistui.

Nykyinen silta ei ole ensimmäinen kyseisellä paikalla, sillä sen edeltäjä valmistui vuonna 1941. 

## Historia
### Vanha silta
1930-luvulle tultaessa vanha Turuntie ei vastannut nopeasti kasvaneen autoilun tarpeita. Tämän seurauksena keskustelu uudesta linjauksesta alkoi. Etenkin Hiidenveden kohdalla mietittiin, pitäisikö tien kulkea sen etelä- vai pohjoispuolelta, ellei jopa näiden välistä. Lopulta päädyttiin kuitenkin tekemään tie Lohjan maalaiskunnan Paksalon niemen kautta, johon kuului myös sillan rakentaminen. 

Alkuperäiset vaihtoehdot sillalle olivat joko riippusilta, tai lyhyempi, penkereellä varustettu silta. Jälkimmäistä vastustivat esimerkiksi Lohjan Selluloosa sekä paikalliset tukinuittajat. Selluloosatehdas halusi sillasta korkeamman, jotta suuremmat alukset pystyisivät kulkemaan sen ali, kun taas uittajat kokivat penkereen tekevän kohdan sopimattomaksi uitolle. Valitukset kuitenkin kumottiin korkeimmassa hallinto-oikeudessa, ja se päätettiin rakentaa. Silta päätettiin toteuttaa siten, että 50-metrisen pääaukon lisäksi toteutettaisiin sen tukkeutumisen varalta 12 metrin veneaukko. Lopun salmesta sen sijaan kattaisi uusi penger. 

Rakennustyöt yritettiin saada valmiiksi vuoden 1940 olympialaisia varten, mutta valitukset sillasta hidastivat urakkaa. Työväen määrä vaihteli, ja suurin osa heistä oli työttömiä. Silta saatiin valmiiksi vuonna 1941. 

### Uusi silta

1960-luvulla Helsingin kaupunki aloitti vedenoton Hiidenvedestä. Se, että sillan penger sulki virtauksen, vaikutti tähän negatiivisesti. Tämä ei kuitenkaan ollut ainoa ongelma, sillä silta oli uusille ajoneuvoille liian matala ja kapea. Tämän takia uuden palkkisillan rakentaminen alkoi, joka valmistui vuonna 1972. Tämän jälkeen edellinen silta purettiin penkereen kanssa.

## Lähteet

## Aiheesta muualla
*Helsingin-Turun valtatie poikki enää Hiidenveden kohdalta. Suomen vaikein sillanrakennustyö, Helsingin Sanomat, 15.04.1939, nro 100, s. 5, Kansalliskirjaston digitaaliset aineistot
Kallon työväentalo

**Kallon työväentalo** sijaitsee Kittilässä Kallon kylässä Kolari–Kittilä-tien varrella noin 40 kilometriä Kittilästä lounaaseen. Talon omistaa SKP:n Kallon osasto.

## Rakennus
Kallon työväentalo on rakennettu vuonna 1957. Sen huoneistoala on 200 m². Rakennus on yksikerroksinen, harjakattoinen puurakenteinen talo. Talossa on sali ja pieni näyttämö. Alkuperäiseen rakennussuunnitelmaan sisältyi myös ravintolaosa, mutta sitä ei koskaan toteutettu.

Talon huopakate muutettiin 1980-luvun alussa galvanoiduksi peltikatteeksi. Vuonna 1996 korjattiin talon savupiippu. Talossa on sähkö, mutta ei muita mukavuuksia. Varat korjauksiin on saatu keräyksillä, ja työt on tehty talkoilla.

## Talon käyttö
Alkuaankin talon rajoittui pääasiassa kesäkäyttöön. Käyttökertoja oli 3–4 vuodessa. Ulkopuolisena käyttäjänä oli muun muassa koulu, joka sittemmin lakkautettiin. Tiloja vuokrataan edelleen.

## Lähteet
Svend Jakobsen

**Svend Aage Jakobsen** (1. marraskuuta 1935 Ulsted – 28. toukokuuta 2022) oli tanskalainen sosiaalidemokraattinen poliitikko. Hän istui kansankäräjillä vuosina 1971–1989 ja toimi niiden puhemiehenä 1981–1989. Lisäksi hän oli Tanskan asuntoministeri syyskuusta joulukuuhun 1973, veroministeri 1975–1977, asunto- ja ympäristöministeri tammikuusta helmikuuhun 1977, kalastusministeri 1979–1979 ja valtiovarainministeri 1979–1981.
## Lähteet

## Aiheesta muualla
* ''Svend Jakobsen'' Tanskan kansankäräjien verkkosivuilla
Lily Castel

**Lily Castel** (oik. **Alice van Acker**, s. 10. huhtikuuta 1937 Gent) on belgialainen laulaja. Castel aloitti uransa tanssijana ennen kuin esiintyi television kykykilpailussa *Ontdek de Ster* vuonna 1958. Tuon jälkeen hän toimi orkestereiden laulajana sekä esiintyi televisiossa sekä kansallisesti että kansainvälisesti Sopotin laulufestivaaleilla.

Castel edusti Belgiaa Eurovision laulukilpailussa 1971 duettona Jacques Raymondin kanssa kappaleella "Goeiemorgen, morgen". Duetto sijoittui kilpailussa 14:nneksi.

## Lähteet
E. A. Auno

**Eliel Aleksanteri Auno** (9. kesäkuuta 1883 Kittilä – 27. syyskuuta 1968 Kittilä) oli suomalainen laestadiolaiseen herätysliikkeeseen kuulunut kirkkoherra ja lähetyssaarnaaja.

Auno kävi Helsingissä lähetysopistoa 1907–1913 ja suoritti myöhemmin teologian  erotutkinnon 1931 jonka jälkeen hänet vihittiin papiksi. Hän teki opinto- ja puhujamatkoja Yhdysvaltoihin 1920–1921 ja 1940, Norjaan 1921–1922, Englantiin 1912 ja Viroon 1908. 

Auno oli Suomen Lähetysseuran lähetyssaarnaajana Kiinassa 1913–1917, 1925–1929 ja 1937–1940. Hän oli lyhyen aikaa Oulujoen seurakunnan vt. kirkkoherrana ja sitten Petsamon vt. kirkkoherrana 1931–1937 sekä Kittilän kirkkoherrana vuodesta 1940 alkaen. Auno oli myös Huutavan Ääni-lehden toimittajana 1919–1925, Kittilän varavankilan saarnaajana 1940–1945 ja Kittilän aluesairaalan saarnaajana vuodesta 1940. Kittilässä hän toimi Suomen Punaisen Ristin ja Reumayhdistyksen paikallisosastojen puheenjohtajana ja oli Kittilän yhteiskoulun johtokunnan jäsen 1941–1951. Auno sai rovastin arvon 1945.

Auno oli naimisissa vuodesta 1915 Hellin Lydia Maria Karlssonin kanssa.

## Teokset
Nimellä *E. A. Auno*:
* *Nykyhetken kipeimmät tarpeet Lapissa: omistettu Lapin kansalle kuntien välisen yhteistoiminnan herättämiseksi ja aikaansaamiseksi tärkeimmissä päivän kysymyksissä*. Tekijä, Oulu 1924 (8 sivua)
* *Punainen hirmuvalta Kiinassa: verta, tulta ja raunioita*. Suomen lähetysseura, Helsinki 1930 (87 sivua)

#### Julkaisijana
* Lars Levi Laestadius: *Rovasti Lars Levi Laestadiuksen kolmas postilla* (*Kolmas postilla*); julkaisi E. A. Auno. Oulu 1924, 2. p. Sortavala 1936

## Lähteet

## Aiheesta muualla
* E. A. Auno : Jumalauskon synty, Teologinen aikakauskirja, 01.01.1937, nro 4, s. 3, Kansalliskirjaston digitaaliset aineistot
* Melskeinen Kiina ei peloita lähetystyöntekijöitämme, Helsingin Sanomat, 16.10.1937, nro 279, s. 9, Kansalliskirjaston digitaaliset aineistot
* Kiinanlähettiemme vuosikertomukset, Huutawan ääni : lestadiolaisen herännäisyysliikkeen äänenkannattaja, 01.07.1939, nro 7-8, s. 20, Kansalliskirjaston digitaaliset aineistot
Katja Kortesoja

**Katja Kortesoja** on suomalainen ringettepelaaja.

Kortesoja voitti Suomen ringettemaajoukkueen pelaajana maailmanmestaruuden vuosina 2000 ja 2010. Vuoden 2000 MM-turnauksessa hän oli Suomen joukkueen kapteeni.

Kortesoja pelasi ringeten SM-sarjassa 326 ottelua ja teki niissä 298 maalia sekä antoi 519 maalisyöttöä. Hänet palkittiin Agnes Jacks Trophylla SM-sarjan arvokkaimpana pelaajana vuonna 2001, ja samana vuonna Urheilutoimittajain Liitto valitsi hänet vuoden 2001 parhaaksi ringettepelaajaksi. Hän edusti tuolloin Tuusula Ringetteä. Vuodesta 2020 alkaen jaettu SM-sarjan reiluimman pelaajan palkinto on nimetty Katja Kortesoja -palkinnoksi.

## Lähteet
Kristiina Heinonen

**Kristiina Heinonen** on suomalainen ringettepelaaja.

Heinonen voitti Suomen ringettemaajoukkueen pelaajana maailmanmestaruuden vuosina 2000 ja 2004. Vuoden 2004 MM-turnauksessa hän oli Suomen joukkueen kapteeni.

Heinonen pelasi ringeten SM-sarjassa 329 ottelua ja teki niissä 11 maalia sekä antoi 146 maalisyöttöä. Hänet valittiin SM-sarjan tähdistökentälliseen puolustajaksi vuonna 2004. Hän edusti tuolloin Espoon Kiekkoseuraa.

## Lähteet